cyanic-selkie/wikianc huggingface dataset:
Austafjord
Beliggenhet og kommunikasjon
Fra Austafjord går Fylkesvei 7094 nordvestover til Ramstadlandet, Hasfjord og Lyngsnes. Ramstadlandet på Ytter-Vikna er feriested for fergeforbindelsen Ramstadlandet–Borgan, som trafikkeres av FosenNamsos Sjø til Borgan. Sørvestover fra Austafjord går Fylkesvei 7094 (Valøyveien) til Ulsund, Sula og Valøya. 250 m. etter å ha passert Langsundbrua (Fv 7094) over til Ytter-Vikna ligger veidelet Dalen. Herfra går Tjønnsøyveien sørover til Hunnestad (5 km), og videre vestover til Kjønnsøya (9 km) og Tjønnsøyvågen (10 km).
Prestebakke
På Prestebakke finner man bl.a. Prestebakke stasjon (nedlagt), Prestebakke kirke, bygdetunet Gamle Prestebakke, Prestebakke skole, Skogselskapet Østfolds eiendom Prestebakke gård og gjestegården Bøkevangen.
Austafjord
Beliggenhet og kommunikasjon
Fra Hunnestad, Valøya og Lyngsnes er det bussforbindelse til Austafjord. Austafjord har bussforbindelse til Rørvik.
Samfunnsliv
På Austafjord finnes bl.a. butikk, post i butikk (fram til 2009 hadde Austafjord eget postnummer: 7924), og bensinstasjon.
Prestebakke
Ved Prestebakke kirke var det harde kamper mellom svenske og norske styrker 10. juni 1808.
Austafjord
Samfunnsliv
Båt- og Motorservice ved Austafjord driver nybygg av fiskebåter, oppdrettsbåter, ferger og småbåter. Erling Ulsund AS har hovedkontor på Austafjord. Like sørvest for Austafjord, ved Hagaskardet, ligger Ytre Vikna Vindpark.
Ved Austafjord ligger Angelcamp Austafjord som tilbyr utleie av ferieleiligheter, og campingmuligheter, og Ytre Vikna Skjærgårdscamping, som driver leilighetsutleie og utleie av campinghytter.
På Austafjord ligger Austafjord oppvekstsenter som består av Austafjord skole, som er en fådelt 1-10 skole med rundt 50 elever, SFO, og Austafjord barnehage som er en to-avdelingsbarnehage.
Stedet har bibliotektilbud gjennom Austafjord skole- og folkebibliotek.
Langsundet musikkorps er hjemmehørende på Austafjord.
Austafjord er hjemsted for Ytre Vikna Idrettslag (YVil). YVil-fotball spiller sine hjemmekamper på Austafjord stadion. I tilknytning til stadion og oppvekstsentret ligger idrettshallen der YViL- håndball spiller sine kamper.
Austafjord er visningssted for Bygdakinoen.
Ved Austafjord ligger Vattafjellet, den høyeste toppen på Vikna. Det går tursti til toppen av Vattafjellet fra Austafjord.
Austafjord har 61 innbyggere pr. 1. januar 2021, og stedet er handels- og skolesenter for et omland med 417 innbyggere.
Historie
Austafjord Poståpneri ble etablert 1.7.1889. Poståpneriet ble nedlagt i 2009, og overført til post i butikk.
Austafjord var anløpssted for lokalbåten Vikna.
Før Langsundbrua ble åpnet i 1972 var Austafjord ferjested for Ytter-Vikna.
Austafjord mølle
Møllevirksomheten på Austafjord går langt tilbake i tida. Fra midten av 1800-tallet vet vi at det eksisterte ei mølle her, drevet av vann fra Austafjordvatnet like ved. Ei tid var det tre kverner langs denne bekken. Den største av disse låg lengst nede ved sjøen. Fra 1911 og til utpå 30-tallet ble det drevetsildoljefabrikk og seinere guanofabrikk basert på oppmaling av tørka torskehoder.
De som ønsker å ta en nærmere titt inne i mølla kan få nøkkel ved å henvende seg i butikken på Austafjord.
Dragør fort
Dragør fort er et dansk fort som ligger på en liten kunstig øy med fast landforbindelse fra Dragør by. Dragør fort ble anlagt i tiden 1910-1915. Fortets oppgave var å medvirke til å forhindre fiendtlig bombardement av København samt beskytte minesperringer i Drogden-rennen. Fortets areal er på 32,000 m² hvorav 2,500 m² er bebygget.
Under byggingen av Øresundsbroen (1995–2000) ble Dragør fort benyttet til styring av skipstrafikken i området via VTS Drogden (Vessel Traffic Service Drogden).
Førlandsnuten
Førlandsnuten er et fjell i Strand kommune i Rogaland. Det har en høyde på 520 meter over havet. Fjellet er av lokalbefolkningen best kjent som Førlandsåsen, men det godkjente navnet til offisielt bruk er Førlandsnuten. Det tar i underkant av en time å gå til fjellet fra fylkesveg 527, og fra toppen er det god utsikt over hele Jørpeland.
11. mai
Navnedag
Magda, Malvin
Dragør fort
På Dragør fort finnes en stor bestand av fredet vinbergsnegler.
Førlandsnuten
Deler av Jørpelandsvassdraget går i en 300 meter lang tunnel i Førlandsnuten. Inne i tunnelen er det et basseng, og vannet går herfra videre i rør til kraftstasjonen i Dalavegen.
11. mai
Fødsler
Se flere som er født 11. mai i Kategori:Fødsler 11. mai.
Førlandsnuten
Navnet Førland kommer av det norrøne ordet fyri, som betyr furutre.
11. mai
Dødsfall
Se flere som døde 11. mai i Kategori:Dødsfall 11. mai.
Ricky Walden
Ricky Walden (født 11. november 1982) er en engelsk profesjonell snookerspiller. Han ble U–21 verdensmester i 2001 og bor i dag i Flintshire, Wales.
Walden har etter dette holdt seg i topp 48 på verdensrankingen. Han spilte seg frem til åttendedelsfinalen i China Open igjen året etter og kom like langt i Grand Prix i 2007.
I Shanghai Masters 2008 vant han sin første rankingturnering etter 10–8 seier over regjerende verdensmester Ronnie O'Sullivan. Foran sesongen sesongen 2009/2010 ble han rangert på 20.-plass, som er hans beste rangering.
St. Lawrencebekkenet
St. Lawrencebekkenet er et vassdragsbekken i Canada og USA som ble skapt i istiden, for om lag 13 000 år siden. Bekkenet er på om lag 1,03 millioner km², og utgjøres av St. Lawrence River som renner østover og danner grense mellom Canada og USA. Vassdraget har få og små sideelver, og de renner nesten utelukkende inn fra nord.
Bekkenet oppsto da store mengder smeltevann, som hadde samlet seg opp i Lake Agassiz, brøt igjennom de raskt smeltende ismassene mot øst og gravde seg ut til Atlanterhavet. Gjennombruddet av ismassene var dramatisk, det reduserte temperaturen og saltholdigheten i Nord-Atlanteren og bøyde Golfstrømmen sørover. Hele verdens klima ble kaldere og tørrere, og denne effekten vedvarte fra om lag 10 900 f.Kr. til om lag 9 600 f.Kr. Lake Agassiz ble delvis avrent og lever idag videre som De store sjøer, mens Niagarafallene vitner om dramatikken i vannmassenes gjennomskjæring og dannelsen av bekkendalen. Perioden for dannelsen av St Lawrencevassdraget har fått navnet yngre dryas.
St. Lawrencebekkenet er ikke særlig bredt, og domineres av De store sjøer. Området utgjør det økonomiske hovedområdet i Canada, og gir fruktbart landbruk både for Canada og det nordøstlige USA. Store landbruksmarkeder for kjøtt og korn ligger i Chicago og Milwaukee, mens Canadas to største byer – Montréal og Toronto – ligger langs vassdraget. St. Lawrence er farbar for større skip helt til Duluth i vest, takket være utgraving av sluser. Bekkenet er flatt og har relativt lave høydeforskjeller, med unntak av Niagarafallene har det derfor bare beskjedne potensialer for vannkraft som ikke oppveier verdien av å videreføre skipsfarten på vannveiene.
Johnny Isakson
John Hardy «Johnny» Isakson (født 28. desember 1944 i Atlanta, død 19. desember 2021) var en amerikansk republikansk politiker. Han var senator for delstaten Georgia fra 2005 til 2019. Isakson var svensk-amerikaner på farssiden av slekten. Han var utdannet ved University of Georgia, og arbeidet i en årrekke som eiendomsmegler. Isakson ble valgt inn i Representantenes hus i et suppleringsvalg i 1999, og ble gjenvalgt to ganger, i 2000 og 2002. Han stilte til valg til Senatet i 2004, og vant. Han ble gjenvalgt i 2010 og 2016. I 2019 trakk han seg av helsemessige årsaker.
Rørosmartnan
Rørosmartnan er et årlig marked og kulturarrangement på Røros som finner sted fra den nest siste tirsdag i februar og varer til lørdagen etter. Som regel kommer det mellom 70 000 og 80 000 besøkende, og markedet er derfor viktig for Røros og distriktet. Hit kommer på åpningsdagen ca. 80 hestesleder med tilreisende fra Sverige og fjellbygdene omkring.
Bakgrunn
Røros Kobberverk hadde monopol på all handel på Røros. Det var bare tømmer, ved og kull som ble skaffet lokalt, alle andre varer måtte fraktes til bergstaden på slede vinterstid eller kløves på sommerstid. Det var mye illegal handel på Røros vinterstid, da det var lett å frakte større varepartier med hest og slede. Siden det var umulig å håndheve monopolet ble det ikke lenger håndhevd fra 1700-tallet.
Mange års påtrykk fra kommunen til Indredepartementet førte i 1853 til følgende kongelige resolusjon:
Utvikling
Man regner med at et par tusen mennesker besøkte markedet de første årene, de kom fra de nærmeste distriktene, men også fra Gudbrandsdalen, Hedmark og Sverige. Rundt 30000 mennesker hadde Røros som sitt handelssentrum i 1850. Etterhvert gikk handelen nedover, og man mente at Rørosbanen (åpnet i 1877) skulle gjøre martnan overflødig, men de nye mulighetene som jernbanen førte med seg når det gjaldt lettvint transport til Røros førte derimot til et oppsving da tilbydere av nye varer kom til.
Dagens Rørosmartnan
Utover 1960-tallet dalte interessen for martnan, og til slutt var det nesten ikke noe igjen av det tradisjonelle vintermarkedet. Røros Turist- og Reiselivslag tok over arrangementet, og fikk sammen med handelsstanden og kommunen sakte, men sikkert bygd det opp igjen.
Fra tallrike boder handles det med all slags varer. Inne på kaféer og lokaler spilles gammel dansemusikk – gjerne Rørospols, fra middag til sent på natt.
Forbønder
Fra 1981 ble tradisjonen med forbønder tatt opp igjen. 10 ekvipasjer kom dette året fra Kløvsjø, og det var første gang på over 50 år at det kom forbønder til Rørosmartnan. Denne tradisjonen har bare vokst, slik at det nå er et av de store høydepunktene når forbøndene kommer kjørende inn på Malmplassen foran Smelthytta under åpningen av Rørosmartnan. Ferdasgård-tradisjonen er også brakt til liv igjen etter at Dalarna Femund Forkjörarförening i 1999 fikk tilhold i Langknutgården i Bergmannsgata.
Vareutvalg
Lasskjørere fra Trondheim, Hedmark og Gudbrandsdalen bragte fra 1851 sild og fisk, korn og mel. Fra Sverige ble det fraktet hvetemel, smør, lin, jern, stål, kobber og glass. Det kom også handelsreisende fra Oppdal, Lesja, Sunndal, Romsdal, Nordfjord, Hardanger og Sogn med flesk, kjøtt og ullvarer. Og kvernstein fra Selbu. Nærområdene bød på skinn, ryper og reinsdyrkjøtt.
I nyere tid er det mye håndverksarbeider, spekemat og generelle maredsvarer som blir tilbudt. I 2012 var det 140 boder på martnan hvor man solgte det meste fra brente mandler til traktorer. Det er beregnet at total omsetting er på rundt 100 millioner kroner.
Liu Xiang (hekkeløper)
Liu Xiang (forenklet kinesisk: 刘翔; pinyin: Liú Xiáng, født 13. juli 1983 i Shanghai, Kina) er en av verdens fremste hekkeløpere. Han er Kinas mest ettertraktede og beste idrettsutøver. Han satte ny verdensrekord på 110 meter hekk med tiden 12,88 i et stevne i Lausanne 11. juli 2006.
I 2002 slo Liu gjennom ved å vinne 110 meter hekk i det første IAAF Grand Prix-stevnet i Lausanne med asiatisk rekord på 13,12.
Liu tok sølvmedaljen på 110 meter hekk etter Ladji Doucouré i VM 2005 i Helsingfors.
Han vant gull på 110 meter hekk i VM i friidrett 2007 i Osaka.
Liu er sammen med NBA-stjernen Yao Ming Kinas mest populære idrettsutøver. Han skuffet en hel nasjon da han 18. august 2008 måtte trekke seg fra sommer-OL 2008 i Beijing grunnet en skade i akillessenen.
Addiscombe
Addiscombe er et område i distriktet Croydon i sørlige London. Det er lokalisert 15 km sør for Charing Cross, og ligger rett nordøst for det sentrale Croydon. Det ligger innenfor det tradisjonelle grevskapet Surrey. Det meste av stedet er et boligområde. En betydelig del av innbyggerne pendler til London. I henhold til folketellingen av 2011 hadde stedet og valgkretsen en befolkning på 16 883 innbyggere.
Etymologi
Stedsnavnet Addiscombe er angelsaksisk i sin opprinnelse, og består av to ledd. Det første er mannsnavnet «Eadda» eller «Æddi», og siste ledd, combe, har betydning inngjerdet område, det vil en gård. Den samme angelsaksiske landeieren kan også ha gitt navn til Addington, rundt 3 km lengre sør.
Beskrivelse
I 1702 ble Addiscombe Place bygget, på stedet hvor en elisabethansk herregård hadde stått. Sir John Evelyns svigersønn bodde i huset, og etter et besøk i 1703 skrev Evelyn at det var et av de beste husene i Surrey. Blant kjente personer som har vært gjester der er Georg III, William Pitt den yngre og Peter den store.
Addiscombe Place ble i 1809 solgt til British East India Company, og ble så et militærseminar for selskapet, som hadde sin egen militære styrke. Seminaret ble lagt ned i 1861, og i 1863 ble huset solgt til utviklere som rev det og delte opp eiendommen. Med dette startet utviklingen av det moderne Addiscombe.
Erwin Ritter von Zach
Erwin Ritter von Zach (født 18. april 1872 i Wien i Østerrike, død 19. januar 1942 vest for Nias) var en sinolog fra Østerrike.
Bakgrunn
Erwin Ritter von Zachs foreldre var den senere Feldmarschall-Leutnant Paul Ritter von Zach (1831–1891) og hans hustru Emilie Stadler von Gestirner. Hans eldre bror var oberst Paul Ritter von Zach (1870–1918).
Hans aristokratiske foreldre flyttet meget rundt om i Europa. Han fikk skolegang i Krakow, Lemberg og Wien, og studerte gresk og naturvitenskaper. Han begynte ved Universitetet i Wien som medisinerstudent, men hørte også forelesninger innen et bredt spekter av fag, blant annet matematikk og kinesisk.
Etter en blindtarmsoperasjon i 1895 flyttet von Zach til Leiden for rekonvalescens. Hens han var de, fulfte han den nederlandske sinologen Gustaaf Schlegels kinesiskundervisning og begynte å studere mandsjuisk og tibetansk.
Diplomat, forsker
Etter å ha publisert to artikler om mandsjuisk grammatikk, bestemte von Zach seg for en karriere innen diplomatiet fremfor som forsker.
Erwin Ritter von Zach oversatte nesten hele den kinesiske dikter Li Bais livsverk og samtlige av Du Fus og Han Yus dikt til tysk. Disse oversettelsene ble imidlertid publisert svært spredt, til dels i opplagssvake tidsskrifter.
En del av oversettelsesverket er blitt utgitt samlet hos Harrassowitz.
Internering, død
Under annen verdenskrig ble von Zach internert på Sumatra i Nederlandsk Ostindia. Han omkom senere under den japanske ubåtsenkningen av det nederlandske skipet «Van Imhoff», som transporterte over 400 tyske sivilister med kurs for Ceylon.
You Spider
You Spider er et musikkalbum med The Jessica Fletchers, utgitt i 2007.
Stoppested
Et stoppested eller en holdeplass er et sted der rutegående og annen kommersiell persontransport, som for eksempel jernbane, buss, drosje, trikk eller lignende, tar på eller setter av passasjerer.
På jernbanen er en holdeplass et sted på linjen med plattform (perrong), hvor tog kan stoppe for av- og påstigning. (Holdeplass må ikke forveksles med jernbanestasjon ) Holdeplasser er gjerne ikke betjent, men kan være utstyrt med et venterom, leskur eller lignende.
Super Colossal
Super Colossal er et det ellevte studioalbumet fra den amerikanske gitaristen Joe Satriani, utgitt 14. mars 2006.
(Come On) It’s Only Nine EP
(Come On) It's Only Nine EP er en EP med The Jessica Fletchers, utgitt i 2002.
Loveleen Rihel Brenna
Loveleen Rihel Brenna (født 6. oktober 1967 i India) er en norsk forretningsutvikler og forfatter. Hun er daglig leder for Seema AS, et selskap engasjert i lederopplæring og organisasjonsutvikling. I tillegg til lederutvikling har Seema også et talent- og selvledelsesprogram for kvinner med flerkulturell bakgrunn med høyere utdanning. Brenna ledet det nasjonale Foreldreutvalget for grunnopplæringen (FUG) 2004-2011, og det offentlig oppnevnte Brennautvalget som utredet pedagogisk tilbud til førskolebarn 2009-2010.
Sorry About the Noise
Sorry About the Noise er en EP med The Jessica Fletchers, utgitt i 2000.
Loveleen Rihel Brenna
Bakgrunn og utdanning
Loveleen Rihel Brenna kom til Norge i 1972 sammen med sine foreldre. I 1986 ble Loveleen arrangert gift og i 1997 ble hun skilt.
Loveleen Rihel Brenna har følgende utdanning:
Arbeid
Loveleen Rihel Brenna har en lang karriære innen mangfoldsarbeid, organisasjonsutviklin, og offentlig utredningsarbeid. Hun ledet arbeidet som i 2018 resulterte i Norsk Standard 11201 - Krav til ledelsessystemer for mangfold, som var verdens første standard for mangfoldsledelse.
Verv
Hun har vært rådsmedlem i Verdikommisjonen, landsstyremedlem i Norges Røde kors fra 2002-2008. I august 2011 - 2015 ble hun fakultetsstyreleder for Fakultetet for lærerutdanning og internasjonale studier for Høgskolen i Oslo og Akershus (HiOA), fra 2012 - 2015 styremedlem i UNICEF, 2012 styremedlem i Stiftelsen Horisont og fra 2012 - 2015 medlem av Det etiske rådet for Forsvarsdepartementet.
Lyngby-Taarbæk kommune
Lyngby-Taarbæk kommune er en kommune i Region Hovedstaden (tidligere Københavns amt). Kommunen er en forstadskommune nord for København og består av byene Kongens Lyngby, Taarbæk, Virum, Sorgenfri og Lundtofte. Kommunen ble opprettet i 1842 og besto av Lyngby Sogn. Den skiftet navn til Lyngby-Taarbæk Kommune i 1909.
Folketallet er svakt stigende. I forbindelse med kommunalreformen i 2007 forble kommunen selvstendig og grensene er uendret.
Kommunevalget 2005
Hele 44% av kandidatene var kvinner, en av de høyeste andelene i Danmark ved dette valget.
Vennskapsbyer
Lyngby-Taarbæk Kommune har en rekke vennskapsbyer i Norden:
Den tredje koalisjonen
Den tredje koalisjonen under Napoleonskrigene bestod av en allianse mellom det Det forente kongerike Storbritannia og Irland, Østerrike, Russland, Napoli og Sverige mot Napoléon Bonapartes Frankrike. Dette var den første koalisjonen mot det første franske keiserdømmet; de tidligere hadde vært mot den franske revolusjonære staten.
Napoleons plan om å invadere Storbritannia og nederlaget ved Trafalgar
Napoléon hadde planlagt en invasjon av Storbritannia etter freden i Amiens i 1803 og hadde samlet en styrke på 150 000 mann ved Boulogne. For å invadere måtte han kontrollere eller trekke den britiske flåten vekk fra Den engelske kanal. En omfattende plan for å avlede de britiske styrkene mislyktes i og med at en fransk-spansk flåte under admiral Villeneuve måtte vende tilbake etter det uavgjorte slaget ved Cape Finisterre i 1805. Villeneuves flåte lå blokkert i Cádiz, men brøt ut og satte kurs for Napoli 19. oktober. Den ble imidlertid nedkjempet av Lord Nelson i slaget ved Trafalgar den 21. oktober 1805. Napoléon hadde da allerede gitt opp planene om å invadere Storbritannia, og rettet igjen oppmerksomheten mot fiendene på kontinentet.
Tyskland og Nord-Italia
Koalisjonen forsøkte å utnytte det faktum at Napoleons styrker var konsentrert ved Boulogne og planla angrep på Italia og Bayern. De allierte armeene ble organisert i Tyskland og Italia for å iverksette en invasjon av Bayern under ledelse av Karl Mack von Lieberich i påvente av forsterkning av den russiske armeen under Mikhail Illarionovitsj Kutusov. Den bayerske arméen, som var tvangsalliert med Napoléon, ble tvunget til å overgi München og gikk i retrett nordover.
I august dro Napoléon i rask marsj med sin armé fra Boulogne til Rhinen. Sent i september krysset han Rhinen og omringet den østerrikske hæren i Ulm-felttoget. Napoléon forhindret de østerrikske forsøkene på å omgruppere, avskar Ulm fra Østerrike og tvang Lieberich til å kapitulere i oktober.
I nordlige Italia var Erkehertug Karl av Østerrike med 90 tusen mann. Han ble beseiret i slaget ved Verona av en fransk hær under André Masséna, som hadde 48 tusen, 18. oktober 1805. Etter å ha lidd et mindre nederlag dagen før ved San Michele ble Karl slått av Massenas franske Armée d'Italie ved Caldiero 30.- 31. oktober (slagets utfall er fortsatt omdiskutert). 1. november ga Karl ordre om retrett, og den østerrikske hæren marsjerte hjemover, ut av Italia. General Frimonts styrke klarte å holde stand ved Caldiero hele ettermiddagen 1. november, før han om natten marsjerte østover for å slutte seg til hovedhæren. Lenger nord led østerrikske tropper et nederlag ved Forano få dager senere. Etter å ha forsvart seg i slagene ved Pietro Engu og Valvasone krysset Karl elven Isonzo 13. eller 14. november. De franske forsøkene på å krysse elven ble slått tilbake. Lenger nord klarte Erkehertug Johann å trekke seg ut av Tyrol, og beseiret en mindre fransk kavaleristyrke ved Flitsch (pr. 2018 Bovec i Slovenia). Etterhvert klarte han å slutte seg til Karls tropper, som i begynnelsen av desember 1805 kom til vestlige Ungarn (Körmend). Freden i Pressburg ble undertegnet 26. desember, så Karl rakk ikke å møte Napoleon på slagfeltet, men etter slaget ved Austerlitz fryktet Napoleon selv Karls 80 tusen soldater.
Østerrike og Austerlitz
Marskalk Mikhail Kutuzov, som var stasjonert ved den østerriksk-bayerske grensen, ble høsten 1805 tvunget til å trekke seg tilbake til Wien, og deretter, 13. november 1805, nordover til Mähren for å møte forsterkninger. Napoléon marsjerte nordover mot de allierte arméenes forsvarsposisjoner ved Austerlitz. I slaget ved Austerlitz lurte Napoléon den østerrikske styrken inn i en felle ved å fingere en retrett, for så å storme høydene de hadde forlatt, og dermed omringe og nedkjempe alt bortsett fra den høyre flanken under Pjotr Ivanovitsj Bagration. Den østerrikske arméen i Italia under erkehertug Karl ble tvunget til retrett uten kamp som følgeaav de franske seirene i Tyskland og nord i Habsburg-riket, og de alliertes invasjonsplaner mot Nord-Tyskland og Napoli ble oppgitt. Østerrike ble tvunget til å trekke seg fra koalisjonen og avtvunget sine besittelser i Italia i Pressburg-traktaten.
I dagens Kroatia ble to mindre slag (Lippa, 6.12, og St. Mathia, 9.12) utkjempet mellom franske tropper og en østerriksk styrke bestående av blant annet dårlig bevæpnede semi-invalide og unge gutter. Det andre slaget tok slutt uten noen klar vinner da nyhetene om at krigen sluttet ankom.
I Böhmen (det 21. århundrets Tsjekkia) klarte noen østerrikske tropper under Erkehertug Ferdinand, som hadde flyktet fra Ulm tidligere, i starten av desember å beseire troppene til Bayern i slagene ved Wonau og Stecken, som var i området.
Invasjonen av Napoli
I februar 1806 ble kongedømmet Napoli invadert av franske tropper kommandert av André Massena. Napoli var et av Europas minst utviklede land, og de 22 tusen soldatene landet hadde var ikke i stand til å gjennomføre offensive operasjoner, særlig nå som de russiske og britiske troppene hadde seilt ut av landet. Kort etter invasjonen flyktet kongen, Ferdinand IV, til Sicilia.
Den lille napolitanske arméen lot Joseph Bonaparte gå inn i selve byen Napoli, hvor han startet å bygge opp en hær. Roger de Damas, Napolis øverstkommandernde, valgte å gjøre retrett sørover til Calabria, som ennå ikke hadde kommet seg opp igjen etter et jordskjelv i 1783. Uforventet få av lokalbefolkningen sluttet seg til hæren, og napolitanerne led et knusende nederlag i slaget ved Campo Tenese. Bare 2-3 tusen mann kom seg over til Sicilia, som ble forsvart av britiske skip og soldater, og Napoleon klarte aldri å invadere Sicilia. Men nå startet lokalbefolkningen i Calabria en geriljakrig som varte i flere år.
En britisk styrke ble landsatt i Calabria og slo de franske styrkene i slaget ved Maida, men utnyttet ikke situasjonen og måtte evakuere tilbake til Sicilia. Bare ved Gaeta klarte napolitanske tropper å gjøre effektiv motstand. Festningen holdt ut til juli 1806. I 1807 forsøkte Ferdinand IV av Napoli å ta tilbake landet han hadde tapt til franskmennene, men han ble beseiret i slaget ved Mileto. Helt frem til 1815 var Napoli okkupert, mens den napolitanske kongefamilien var i Palermo på Sicilia, forsvart av britiske skip og soldater, hvorav de fleste også var britiske. Etter Wienerkongressen ble Ferdinand gjeninnsatt som kong Ferdinand I av de to Sicilier.
Yibin
Yibin (Forenklet kinesisk: 宜宾; tradisjonell kinesisk: 宜賓; pinyin: Yíbīn, tidligere Suibu) er en by på prefekturnivå i provinsen Sichuan i det vestlige Kina.
Den tredje koalisjonen
Følgende hendelser
Napoléon hadde seiret over Russland på slagmarken, men landet var fortsatt med i krigen, og Preussen gikk inn i krigen i 1806 i protest mot fransk territorial overtredelse under krigshandlingene i 1805. Dette ble den fjerde koalisjonens krig. Etter å ha tapt i de mindre slagene ved Schleiz og Saalfeld den 10. og 9. Oktober ble den prøyssiske hæren og dens saksiske allierte nærmest tilintettgjort i slagene ved Jena og Auerstadt den 14.Oktober. Berlin ble kort etter inntatt, og bare i Schlesien, Danzig, Pommern og i Øst-Prøyssen/Polen klarte restende av den prøysiske hæren og dens russiske allierte å holde stand fram til Juni 1807.
Yibin
Befolkningen anslås (2005) til 5,18 millioner.
Kulturminner
De gamle bygninger på Zhenwu Shan (daoistiske templer fra Ming-dynastiet, og annet) (真武山古建筑群, Zhenwǔshān gǔ jiànzhùqún), Huangsan-klippegravene (黄伞崖墓群, Huángsǎn yámùqún), Shichengshan-klippegravene fra Song- til Ming-tiden (石城山崖墓群, Shíchéng shān yámùqún), Xuanluo-hallen (旋螺殿, Xuánluó diàn) og det tidligere sete for det kinesiske arkitekturselskap (中国营造学社旧址, Zhōngguó yíngzào xuéshè jiùzhǐ) er oppført på Folkerepublikken Kinas liste over kulturminner.
Administrative enheter
Byprefekturet Yibin har jurisdiksjon over to distrikter (区 qū) og 8 fylker (县 xiàn).
Linjeblokk
Linjeblokk er et sikkerhetssystem for fremføring av tog som gjør det mulig at flere tog kan kjøre i samme retning langs en strekning samtidig som de holder en sikkerhetsavstand til hverandre. På ensporete strekninger mellom to kryssningsstasjoner sørger systemet dessuten for at det ikke oppstår mottrafikk.
En jernbanestrekning med linjeblokk er oppdelt i enkelte blokkstrekninger med eget hovedsignal. Systemet sørger for at et hovedsignal bare kan vise kjøresignal til en blokkstrekning for ett tog om gangen. Det kan bare vise kjøresignal hvis blokkstrekningen er fri for materiell eller ikke sperret på annen måte. Dette betyr at et etterfølgende tog ikke får kjøre inn i en blokkstrekning før det foregående toget har forlatt blokkstrekningen.
Askerbanen er et eksempel på en strekning som er oppdelt i flere blokkstrekninger.
Kvinner i hvitt
Kvinner i hvitt fikk Europaparlamentets Sakharovpris i 2005 sammen med organisasjonen Reportere uten grenser og den nigerianske menneskerettighetsadvokaten Hauwa Ibrahim. Representanter for organisasjonen ble nektet utreise fra Cuba og kunne først reise til Brussel for å motta prisen i april 2013.
Mylittlepony Plays The Hits of My Little Pony EP
Mylittlepony Plays The Hits of My Little Pony EP er en EP med Mylittlepony, utgitt i 2009.
Kristian Støback Wilhelmsen
Kristian Støback Wilhelmsen (født 27. april 1991 i Tromsø) er en norsk jurist og politiker (H).
Han ble første gang innvalgt i Tromsø kommunestyre i 2011, ledet utdanning-, kultur- og idrettskomiteen 2013–2015, og var Høyres ordførerkandidat ved valget i 2015. Han var Høyres 2. vararepresentant til Stortinget fra Troms 2013–2017, og møtte under representanten Kent Gudmundsens foreldrepermisjon.
Han ble master i rettsvitenskap ved Universitetet i Tromsø i 2018 og deretter universitetslektor.
Sværholtklubben
Sværholtklubben er en klippe og et fuglefjell ytterst på Sværholthalvøya, mellom Porsangerfjorden og Laksefjorden i Nordkapp og Lebesby kommune i Finnmark. Den er rundt 170 meter høyt og har stupbratte sider. Sværholtklubben har navn etter den fraflyttede bygda Sværholt, som ligger like sør for fjellet.
Fuglefjellet på Sværholtklubben har en av de største hekkekoloniene med krykkje i Finnmark. De skråstilte skiferlagene danner hyller og avsatser oppover i fjellet hvor titusener av fugl hekker. Andre hekkende arter er alke, lomvi og teist. Fuglefjellet og det nærliggende området til sjøs ble i 1983 vernet som Sværholtklubben naturreservat.
Under andre verdenskrig hadde tyskerne tunge forsvarsanlegg her. Batteriet, Heeres Küsten Batterie Svaerholtklubben 1/971, ble oppsatt i mai 1942, med seks 14,5 cm kanoner med skuddvidde på 19 kilometer.
Tinden (Øksnes)
Tinden er et fiskevær og handelssted i Øksnes kommune i Nordland. Stedet ligger på Tindsøya i Øksnes Vestbygd.
Tinden har lang historie som fiskevær og handelssted. Stedet ligger nær fiskefeltene, men likevel beskyttet på innersida under den 468 meter høye Tindstind, som ga navnet til været («punn Tinden»). Sent på 1500-tallet var det kirke i Tinden, men den ble flyttet til naboøya Nærøya på 1600-tallet. Hovedgården er fra 1860-tallet og bryggene fra 1880-årene (etter at en storm hadde rasert de tidligere bryggene i 1882). Stedet ble fredet av Riksantikvaren i 1994. Tinden eies i dag av en stiftelse.
Siden 1850 har Tinden vært eid og drevet av væreierne. Den siste væreieren var Skjalg Halmøy. Han kom fra Hamarøy til Tinden som handelsbetjent i 1937, og overtok som væreier i 1946. Skjalg Halmøy ble på sine eldre dager en attraksjon i seg selv. Det var ikke få turister som var innom butikken og hilste på «han Skjalg i Tinden». Som sosial, gjestfri og fortellerglad væreier ga han Skjalg stedet en ekstra dimensjon. Da Skjalg Halmøy døde 25. desember 2002, 88 år gammel, ble Vesterålen en attraksjon fattigere, men bygningene i Tinden lever videre.
Tinden var i flere år base for kajakk-løpet Arctic Sea Kayak Race. De siste årene har løpet hatt base i Skipnes, lenger sør på Tindsøya.
Kaliumbenzoat
Kaliumbenzoat er kaliumsalt av benzosyre som er et vanlig konserveringsmiddel. Det finnes også naturlig i høy konsentrasjon i flere bærsorter, blant andre tyttebær og multer. Det er et tilsetningsstoff med kodenummer E212, og er tillatt brukt i begrenset mengde som konserveringsmiddel i en rekke matvarer.
Benzosyre dreper flere bakterier og sopptyper. Det har tidligere vært brukt i oppløsninger mot soppinfeksjoner som fotsopp, men er blitt mindre brukt til det de siste årene.
Suger av Saint-Denis
Abbed Suger av Saint-Denis (født 1080/1081, død 13. januar 1151 i Saint-Denis utenfor Paris) var en fransk abbed, statsmann og historiker. Under både Ludvig VI og Ludvig VII hadde abbed Suger betydelig innflytelse på statsvesenet. Han bidro til å sanere finansene, forbedre justisvesenet, fremme jordbruk, handel og håndverksliv og forbedre byenes betingelser.
Bakgrunn
Man vet ikke sikkert hvor Suger ble født, men flere muligheter har blitt lanser, blant annet Chennevières-lès-Louvres. Hans familie hørte formodentlig til samfunnsklassen minores milites, en form for lavadel. Før han fylte ti år døde hans mor, og hans far Hélinand ga sønnen som oblat til klosteret Saint-Denis ved Paris. For familier i dette samfunnssjiktet var det å anbringe et guttebarn i kloster på denne måten, noe man gjorde for å sikre både guttens egne og familiens fremtidsutsikter. Suger gikk på skolen som klosteret drev, og frem til 1092 var også den senere kong Ludvig VI elev ved samme skole.
I 1106 sendte klosteret ham som sin utsending til paven. Etterhvert fikk han en rekke andre høye oppdrag, også som diplomatisk sendebud. Dermed kunne kan knytte kontakter med kongens hoff, paven og forskjellige franske fyrstehus.
Abbed
I 1118 sendt kong Ludvig IV ham til sør-Frankrike for å møte pave Gelasius II. I 1121-1122 var han i Roma som kongens utsending, ved pave Calistus IIs hoff. Mens han befant seg der fikk han vite at abbed Adam i St. Denis var død, og at han selv hadde blitt valgt til ny abbed av munkene i hjemkirken. Han gjorde seg snart bemerket med reformeringer og saneringer der.
I 1124 var det etter hans dyktige medvirken at de franske fyrster slo seg sammen med kongen mot et tysk-engelsk angrep. Under et besøk av pave Innocens II. i Cluny i 1131 var han kongen og hele det franske episkopats talsmann.
I 1137 fulgte han den senere kong Ludvig VII, Ludvig den tykke, til Aquitaine der prinsen skulle inngå ekteskap med Eleanora av Aquitaine. I 1137 kunne Suger også begynne med ombyggingen av klosterkirken. Siden år 639 hadde alle frankiske/franske konger blitt gravlagt der. Kirkens nye kor ble innviet i 1144.
Han var sterkt i mot kongens skilsmisse. Han var lenge motstander av et nytt korstog, men skulle endre mening: I 1147 oppfordret han sammen med Bernhard av Clairvaux til det annet korstog, som han selv hadde den intensjon å slutte seg til – til tross for sin svake helse. Da kong Ludvig VII brøt opp for korstoget, ble abbed Suger valgt til landets regent. Denne oppgave oppfylte han med bravur (1147-1148). Fra denne tid ble han også kalt «Fedrelandets far», ettersom han stilte alt sitt virke til den franske krones tjeneste. Tatt i betraktning kongens den gang fortsatt nokså smale maktbasis gjaldt det også å styrke kongens åndelige prestisje - som en verdslig Kristi stedfortreder.
Suger ble en av sin samtids fremste historikere. Han skrev en panegyrisk levnedsbeskrivelse om Ludvig VI (Vita Ludovici regis), og var med på å forfatte det kanskje mer upartiske historieverket om Ludvig VII (Historia gloriosi regis Ludovici). I sin Liber de rebus in administratione sua gestis og dets supplement Libellus de consecratione ecclesiae S. Dionysii drøfter han sine egne endringer av St. Denis-basilikaen, kirkens verdifulle objekter, og ombyggingsarbeidet.
Sugers verker inspirerte munkene i St. Denis til å videreføre historiestudiene, og gav støtet til en lang serie av halvoffisielle historiekrøniker.
Død
Høyt foræret av alle døde abbed Suger den 13. januar 1151 i sitt kloster, og han ble begravet i klosterkirken i samme del der kongegravene var.
Ved plyndringen av kongegravene i Saint-Denis under den franske revolusjon ble hans grav åpnet den 22. oktober 1793 og plyndret. Hans levninger havnet i en massebrav utenfor kirken.
The Jayne Mansfield Story
The Jayne Mansfield Story er en amerikansk biografisk dramafilm produsert for TV av CBS i 1980. Hovedrollene spilles av Loni Anderson og Arnold Schwarzenegger, mens regien er ved Dick Lowry. Filmen er en skildring av livet til Jayne Mansfield og er basert på Martha Saxtons biografi Jayne Mansfield and the American Fifties.
Gjáar kommuna
Gjáar kommuna var en kommune på Færøyene. Den ble utskilt fra Funnings kommuna i 1948, med et areal på 19 km². Den nye kommunen omfattet kun bygda Gjógv, og hadde 146 innbyggere i 1960. 1. januar 2005 ble kommunen innlemmet i Sunda kommuna. Gjáar kommuna hadde ved innlemmelsen 54 innbyggere.
Ormsundbrua
Ei tidligere bru av tre over Ormsundet ble bygd i 1870-årene.
Even Lorch-Falch
Even Lorch-Falch (født 19. juni 1934, død 6. juli 2018) var en norsk forfatter og skribent. Han var redaktør for tidsskriftet Alternativt Samfunn. Han var medlem av Den Norske Forfatterforening fra 1968. Han jobbet blant annet i NRK og Billedbladet NÅ, men hadde sitt daglige virke som lektor og rådgiver i den videregående skole. Lorch-Falch debuterte i Cappelens «Gruppe 67» og «Gruppe 68».
I 1955 startet han lokalavisen og kulturorganet Bygdenes By, og i 1966 opprettet han Det Frie Samfunns Brevskole. Han ble redaktør for det nordiske kvartaltidsskriftet Alternativt Samfunn i 1987. Han var også personen bak Kjetterprisen.
Lorch-Falch sto bak den norske teksten til Stein Ingebrigtsens sang «Jeg var ung engang», som ble utgitt på LP i 1971.
William Dampier
William Dampier (1651–1715) var en engelsk vitenskapsmann og pirat. Han dro ut som buccaneer fordi han anså det som den letteste måten å få reist verden rundt på. Dette var noe han gjorde i alt tre ganger, som første person i verden. Han var den første engelskmannen som utforsket og kartla deler av Ny Holland (Australia) og Ny-Guinea. Han foretok grundige observasjoner på reisene sine og fikk trykket dem i boken A New Voyage Round the World i 1697.
Skyggen av en mistanke
«Skyggen av en mistanke» er en roman av Margit Sandemo fra 1980. Originalens tittel er «Skuggan av en mistanke»». Den gikk først som føljtong i de nordiske ukebladsutgavene av Allers. Sandemo beskriver den i sin biografi som en «vampyrroman». Den handler om den norske au-pair-piken Marie Louise Krogh, som i Cannes møter sin store kjærlighet: Mørke vakre og mystiske Andrej, som var blitt utsatt for mordforsøk på grunn av en arv. Marie Louise redder han fra fienden, men innser etterhvert at han har et uhyggelig rykte på seg fra sitt hjemland: Det hviskes om at han er vampyr, og at han har drept en ung pike. Det hele viser seg å være en uhyggelig nervologisk sykdom hos Andrej, som gjør at han enkelt ganger faller i koma, og dermed ikke kan redegjøre for seg. Romanen ble også gitt ut som bok nr 12 i 1982 i serien «Margit Sandemos beste føljetonger».
Joe Dassin
Joseph Ira Dassin (født (5. november 1938 i New York, død 20. august 1980 i Papeete, Tahiti) var en franskspråklig amerikansk sanger og komponist.
Biografi
Dassin var sønn av filmregissøren Jules Dassin og den ungarske virtuose fiolinisten Béatrice Launer.
Som barn bodde han i New York og Los Angeles. På grunn av mccarthyisme flyttet imidlertid familien til Europa.
I Europa fulgte han sin far på reiser og skiftet dermed ofte bosted og skole. Han studerte på Institut Le Rosey i Sveits, senere etnologi ved Michigan-universitetet. Han kom senere tilbake til Frankrike og arbeidet som tekniker for sin far og gjorde også noen opptredener i hans filmer.
Etter forslag fra sin første kone begynte han å spille inn sanger for CBS, og han ble dermed den første «franskmann» som signerte en kontrakt med et plateselskap i USA.
I 1960-årene fikk han sine første store suksesser og spilte inn sanger på et stort antall språk (fransk, engelsk, tysk, spansk, italiensk og gresk).
Dassin tok svært tungt at hans første barn døde fem dager etter fødselen. Etter hvert førte dette til problemer med ekteskapet, og han skilte seg etter en tid. Han giftet seg på nytt med Christine Delvaux og fikk to sønner med henne.
Mange av hans sanger har vært framført av andre artister.
Albany Park (Bexley)
Albany Park er et forstadsområde i Bexley i sørøstlige London, mellom Sidcup og Old Bexley. Det fikk navnet etter at en ny stasjon, Albany Park stasjon, ble åpnet på Dartford Loop Line den 7. juli 1935. Kjernen i Albany Park er området langs Steyton Avenue. Det ligger innenfor det historiske grevskapet Kent. Det ligger på en høyde med utsyn dalen med elvene Cray og Shuttle.
Stedet var opprinnelig et jordbruksområde, men det etablert bosetning av en kommersiell boligutvikler, New Ideal Homesteads, i løpet av 1930-tallet. Fra slutten av 1900-tallet har området hatt en kraftig økning av antall unge innbyggere, noe som har gjort stedet til en livlig forstad. Det har også ført til at en ny fotballklubb, Woodside United FC, ble grunnlagt i juli 2005.
Adam Kasper
Adam Kasper er en amerikansk plateprodusent fra Seattle som har produsert album til bl.a. Pond, Seaweed, The Tragically Hip, Truly, Mudhoney, Nirvana, Foo Fighters, Queens of the Stone Age, R.E.M., Soundgarden og Pearl Jam.
Koht i kommunen
Koht i kommunen er en norsk dokusåpe med Christine Koht som gikk på NRK2 i 2003. I denne serien fulgte Koht valgkampen i Åsnes kommune i Hedmark i forkant av kommunestyrevalget 2003. Hun konsentrerte seg om valgforberedelsene til personer som Erling og Bjørn i Norges Kommunistiske Parti (NKP), ordførerkandidat Marit i Senterpartiet (Sp), ordførerkandidat Bjørn Benny og tredjekandidat Unni i Demokratene og ordførerkandidat Kjell i Fremskrittspartiet (Frp). Hun ble med på valgstand, sauesanking, kyllingklekkeri og fisking i Finnskogen. Årsaken til at hun valgte denne kommunen var at valgforsker Frank Aarebrot tipset Koht om at nettopp denne kommunen kom til å få et svært spennende valg i 2003.
12. mai
12. mai er den 132. dagen i året, 133. i skuddår. Det er 233 dager igjen av året. Den internasjonale sykepleierdagen. Det er den internasjonale fibromyalgidagen.
Navnedag
Normann, Norvald
Fødsler
Se flere som er født 12. mai i Kategori:Fødsler 12. mai.
Dødsfall
Se flere som døde 12. mai i Kategori:Dødsfall 12. mai.
Merkedager
Den internasjonale sykepleierdagen, det er fødselsdatoen for Florence Nightingale.
12. Mai er og sett på som den offisielle ME-dagen
Ditlef Eckhoff
Ditlef «Diffen» Eckhoff (født 21. juni 1942 i Stokke) er en norsk jazzmusiker (trompet) kjent fra en rekke innspillinger og sentral i Oslos jazzmiljø.
Eckhoff ledet egne besetninger, vant NM i jazz (1958), startet Tønsberg jazzklubb (1958) og ble 1. leder i Tønsberg Society of Jazz & Poetry (1967). I tiden fra 1959 (Oslo) spilte han med Einar Iversen (1959), Kristian Bergheim (1959), Arild Wikstrøm, Egil Kapstad og Egil Johansen. Han studerte pedagogikk og trompet ved Norges musikkhøgskole (1969–74) og medvirket i Universitetets storband hvor han var leder 1974-1976). Eckhoff spilte med internasjonale storheter som Phil Woods/George Russell (1967), Dizzy Gillespie (Kongsberg Jazzfestival, 1971),  Red Mitchell/Kenny Drew (NRK Radio, 1973), Dexter Gordon (Vossajazz 1975), og Horace Parlan (1980/83).
Den senere tid har han ledet egen kvintett og flyttet til Nice i Frankrike.
Frank Jakobsen
I hjembyen Bergen har han spilt i flere besetninger med Dag Arnesen, Knut Kristiansen, Vigleik Storaas, Olav Dale, Jan Kåre Hystad samt i Bergen Big Band, Trang Fødsel og Son Mu. En tid i Oslo ga samarbeid med Cutting Edge, Thorgeir Stubø, Knut Riisnæs, Paul Weeden, Guttorm Guttormsen, Søyr, Rune Klakegg, Rob Waring og Carl Morten Iversen. Han har mottatt Vossajazz-prisen (1997).
Diskografi
(ufullført)
Leire
Leire er finkornet jord med en kornstørrelse på mindre enn 0,002 mm. Leire består av ulike fyllosilikatmineraler som består av silisium- og aluminiumoksider og hydroksider med varierende mengder med vann. Leire dannes vanligvis ved kjemisk forvitring av silikatbergarter, men enkelte dannes ved hydrotermal aktivitet. Leire skilles fra annet finkornet materiale ved liten kornstørrelse, flak-form, vannabsorbering og høy plastisitet.
Jord med stor nok andel leir til at det setter sitt preg på massen kalles leirjord, og jordsmonnet i de beste jordbruksstrøkene er ofte leirjord, ettersom leirjorden normalt er næringsrik og har god evne til å holde på næringsstoffene.
Leirfraksjonen er den fineste fraksjonen som vi får ved sikting av sedimenter. Fraksjonen som har kornstørrelse over 0,002 mm kalles silt. Leire kan enkelt skilles fra silt ved å tygge prøven – hvis det ikke kan høres en knaselyd, er det leire.
Leire består av leirmineral som kan bestemmes ved røntgendiffraksjon (XRD). Leire er et sediment og finnes i kvikkleire som er ustabil og ikke brukes i skulpturer. Kvikkleiren er grunnen til leirskred.
Leire brukes blant annet til å lage keramikk og tegl. Den eldste figuren som er funnet er en leirefigur kalt Venus fra Dolní Věstonice. Den er datert til 29 000–25 000 før Kristus og ble funnet i Tsjekkoslovakia i 1920.
Klassifikasjon av leire
Det er tre eller fire hovedgrupper av leire avhengig av lærebok:
Det finnes omtrent 30 ulike typer av rene leirer innen disse gruppene, men vanligvis er leirer en blanding av disse sammen med annet forvitringsmateriale.
Historisk og moderne bruksområder for leire
Leire er plastisk når den er våt, hvilket betyr at den lett kan formes. I tørr tilstand blir den stiv og ved oppvarming skjer det permanente fysiske og kjemiske reaksjoner som forandrer leiren til et keramisk materiale. På grunn av disse egenskapene kan leire brukes til å lage keramikkgjenstander til både nyttige og dekorative formål. Ulike leirer sammen med ulike mineraler og brenningsforhold brukes for å lage leirvarer, steintøy og porselen. En ovn som er spesielt beregnet på å brenne leire kalles en kiln. Primitive kulturer oppdaget de nyttige egenskapene til leire i tidlige historiske perioder, og drikkekar av soltørket leire er en av de tidligste gjenstander som er oppdaget. Leire kan finnes i ulike farger fra middels grå til orange-rød avhengig av jordsmonn.
Leire er det eldste bevarte skrivematerialet. Tusenvis av år f.Kr. ble kileskriften skrevet på leirstykker.
Leire stekt i bål var den første keramikken og er fortsatt blant det billigste og mest utbredte materialet som lages i dag. Murstein, kokekar, kunstgjenstander, tallerkner og endog musikkinstrumenter kan formes av leire og brennes. Leire brukes også i mange industriprosesser som papirproduksjon, sementproduksjon og kjemiske filtreringsprosesser.
Varianter av leire
Montmorillonitt, (Na,Ca)0.33(Al,Mg)2Si4O10(OH)2·nH2O, dannes vanligvis ved forvitring av silikafattige bergarter. Montomorillonitt tilhører smektittgruppen og er hovedkomponent i bentonitt.
Varv er leire med synlige årslag som er dannet ved sesongmessige variasjoner i erosjon og organisk materiale. Slike avsetninger er typiske for tidligere glasiale sjøer fra istiden.
Kvikkleire er en spesiell type leire som finnes i istidsavsetninger under marin grense i Norge, Sverige, Finland, Russland, Canada og Alaska. Dette er leire som er avsatt med en intern gitterstruktur i et marint miljø, deretter har salt blitt vasket ut av ferskt grunnvann etter at landområdene hevet seg etter siste istid. Når saltet som sørger for elektrostatiske bindinger mellom leirepartiklene er vasket bort, regnes leiren som kvikk. Det er en ustabil leire som lett blir flytende og som har forårsaket mange dødelige skred.
Michael Beinhorn
Michael Beinhorn er en amerikansk musiker og plateprodusent som har produsert album til Korn, Red Hot Chili Peppers og Aerosmith.
Elliott Smith
Elliott Smith (født 6. august 1969, død 21. oktober 2003) var en amerikansk sangskriver og musiker. Smith ble født i Omaha, Nebraska, USA, vokste opp i Texas og bodde en betydelig del av sitt liv i Portland, Oregon. Smiths primære instrument var gitar, men han var også dyktig på piano, klarinett, bass gitar, trommer og munnspill. Smith er kjent for sin særegne vokal og akkordsammensetninger. Etter å ha spilt i rockebandet Heatmiser i flere år, begynte Smith sin solokarriere i 1994. Etter samarbeid med ulike plateselskaper, som Cavity Search og Kill Rock Stars, signerte han i 1997 en kontrakt med DreamWorks Records. I 1998 ble han nominert til Oscar for beste sang («Miss Misery») fra filmen Good Will Hunting.
Smith døde 21. oktober 2003 etter to knivstikk i brystet. Den umiddelbare konklusjonen var selvmord, som var det mest naturlige med tanke på Smiths livsstil; preget av rusmidler og depresjon. Dødsårsaken har likevel vært meget omstridt ettersom obduksjonen ikke kunne bevise at sårene var selvforskyldt. Mange av hans nærmeste påpekte etter dødsfallet at han på det tidspunktet endelig var rusfri, men de så også at han hadde andre problemer, trolig på grunn av hans forhold til sin stefar. Til tross for at mye peker mot selvmord, ville den senere politirapporten ikke utelukke drap. I tiden før han døde jobbet han med sitt sjette album From a Basement on the Hill som ble utgitt etter hans død.
Stockholms tingsrätt
Stockholms tingsrätt er en tingrett i Sverige med kanselli i Stockholms rådhus i Scheelegatan 7, samt virksomhet også i Tingshuset Klamparen i Fleminggatan 14. Begge ligger på Kungsholmen i Stockholm. Domstolen ligger under Svea hovrätt, hvor dens domfellinger kan overklages.